Porco Rosso
<s>Porco Rosso (jap.</s><s>Kurenai no Buta) je japanski pustolovno fantastični anime film iz 1992.</s><s>Njegov redatelj i scenarist je Hayao Miyazaki.</s>

<s>Radnja</s>

<s>Italija, 1920-ih.</s><s>Porco Rosso je neka vrsta pilota-policajca čiji je zadatak boriti se protiv gusara koji napadaju brodove po Jadranskom moru.</s><s>Međutim, on nije običan čovjek nego osoba koja ima glavu svinje.</s><s>Njegovo pravo ime je Marco i jednom je bio normalna osoba sa ljudskom glavom ali se je transformirao nakon što se borio kao vojnik u 1. svjetskom ratu.</s><s>Porco je zaljubljen u Ginu koja vodi klub za pilote negdje na obali (vjerojatno kraj Rijeke, kako se sugerira u Mangi) te koja je već imala tri supruga koja su poginula u ratu.</s>

<s>Fašisti su preuzeli vlast u Italiji što razočara Porca koji je humanist i ljevičar.</s><s>No njegov neprijatelj je i šminkerski pilot Donald Curtis koji je pucao i oborio njegov avion na zahtjev gusara.</s><s>Kako bi popravio avion, Porco kreće u Milano kod svojeg prijatelja, mehaničara Piccola, čija kćerka Fio odluči pobjeći sa njim od Talijanske policije.</s><s>Kada se ona i Porco vrate na njegov tajni otok bivaju napadnuti od gusara.</s><s>No Fio ih uspije nagovoriti na okladu; ako Porco u dvoboju pobijedi Donalda, pustiti će ih, ako ne, ona će se udati za Curtisa.</s><s>Porco smatra da to nije dobra ideja, ali pristane.</s><s>Porco uspjeva pobijediti u dvoboju, ali ga odmah nakon toga napada zračna mornarica.</s><s>On ostavlja Fio s Ginom i odvlači ih.</s><s>Film završava sa Fio koja prepričava kako su se ona i Gina sprijateljile i sugerira da se Porco kasnije vratio Gini.</s>

<s>Glasovne uloge</s>

<s>Kritike</s>

<s>Kritičar Gatts je na siteu Animeacademy.com u svojoj recenziji napisao: "Od svih Miyazakijevih ostvarenja, Porco Rosso je s lakoćom moj favorit.</s><s>Taj film je kombinacija zanimljivh likova i fantastične prezentacije.</s><s>Lako je biti skeptičan oko filma čiji je protagonist pilot-svinja, ali svaki anime obožavatelj zaslužuje vidjeti ovaj film" dok je Kain komentirao: "Lik Porca Rossa je simbol za praktički svakog sredovječnog čovjeka i vrlo je zanimljiva studija; njegov bijedni, gorki pogled na život pomaže filmu dati nepredvidljivu koru.</s><s>No, zašto svinja?</s><s>Njegova misteriozna, frustrirajuća prošlost puna izgubljenih prijatelja i neuzvraćene ljubavi mu je oduzelo svaku iluziju o njemu i humanosti, te je tako postao svinja kako bi pobjegao od nevolja".</s>

<s>Raphael See je na siteu THEM anime.org također hvalio film: "Porco Rosso" bi mogao biti najpodcijenjeniji Miyazakijev anime film do ovog trenutka.</s><s>Tu ima dobre pustolovine, naravno, ali u srcu film se gleda manje kao akcijski film a više kao lagana psihološka studija o konceptu lojalnosti, dobrote i ljubavi...ovo je jedan anime koji će postajati sve bolji i bolji što ćete ga više gledati".</s>

<s>Vanjske poveznice</s>

<s>Animeacademy.com
Porco Rosso na Nausicaa.net
THEM anime recenzija
Rottentomatoes.com</s>

<s>Japanski filmovi
Filmovi 1992.</s><s>Anime filmovi
Fantastični pustolovni filmovi
Filmovi Hayaoa Miyazakija</s>

